Written by ds David Barnard (Mei 2015)
Volgens die buite-Bybelse boek Die Handelinge van Petrus, hoofstuk 6, het Petrus, toe hy besef het dat Agrippa hom om die lewe wou bring, uit Rome gevlug. Buitekant die stad het hy (waarskynlik in 'n droom of visioen) vir Jesus gesien. Hy het vir Jesus gevra: Here, waarheen gaan U? (Domine quo vadis?) Jesus het geantwoord dat Hy na Rome gaan om 'n tweede keer gekruisig te word.
Dalk sou 'n beter vraag wees: Waarheen gaan jy, Petrus? Volgens oorlewering het Petrus besef dat dit sy eie roeping was om in die spore van sy Heer te loop en ook gekruisig te word. Hy is ook later op Agrippa se bevel gekruisig. Die oorlewering lui verder dat hy gevra het om eerder onderstebo gekruisig te word. Hy het gemeen dat hy dit nie waardig was om op dieselfde wyse as sy Heer te sterf nie. Sy roeping en visie rakende sy werk vir God het, so het hy gemeen, van hom 'n uiterste offer gevra.
Written by ds David Barnard (April 2015)
Michelangelo het op 'n keer 'n beeld van 'n engel gemaak. Een van die mense wat hierdie kunswerk gesien het, het gevra hoe hy dit kon regkry om so 'n buitengewone werk te skep. Sy antwoord was: Dit is eintlik baie maklik – ek het 'n engel in 'n marmerblok gesien en ek het gewoon gekap en gewerk totdat ek die engel bevry het.
Uit Michelangelo se reaksie het dit duidelik geword dat hy oor 'n buitengewone kunstalent beskik het. Moontlik sou ons selfs so ver kon gaan om te sê hy het besondere visie gehad om dit wat onbenullig lyk in iets kosbaar te omskep.
Written by ds David Barnard, Magaliesmoot
(Uit: Die vlakte van Jan FE Celliers)
Kort voordat ek en my vrou onlangs op 'n Kaapse vakansie vertrek het, het vriende ons helderheid van verstand bevraagteken. Die Kaap in die winter! het een verbaas uitgeroep. Ten spyte van al die waarskuwings was dit eindelik een van die mees onbevange stukkies vreugde ooit. Ons kon die wonder van ons land se natuurskoon sonder voorwaardes geniet. Dit in sigself is reeds besonders. Ek kan my kwalik herinner wanneer laas ek iemand sonder voorwaarde hoor sê het: Ons leef in 'n wonderlike land. Ons hoor veel eerder dat ons in 'n wonderlike land leef, net jammer... Hierop volg 'n rits redes waarom ons stukkie paradys dít waarskynlik nooit in die volste sin van die woord kan wees nie.